ર-૧ર-ર૦૧૭ના રોજ રાજકોટ વિધાનસભાની ચૂંટણી લડતા અને બ્રહ્મસમાજના લડાયક આગેવાન અને ચુસ્ત બ્રહ્મવાદી ઈન્દ્રનિલભાઈ રાજયગુરૂની સામે ચૂંટણી લડતા ઉમેદવારના ટેેકેદારો તથા માણસો દ્વારા ઈન્દ્રનિલભાઈ રાજયગુરૂના ભાઈ દિવ્યનિલ રાજયગુરૂ (દિપુભાઈ) દ્વારા રાજકોટમાં ચૂંટણી લડતા ઈન્દ્રનિલભાઈના પોસ્ટરો ઉતારી ત્યાં ભાજપના પોસ્ટરો લગાડતા હોય તે સંબંધે રજૂઆત કરતા હરીફ ઉમેદવારના માણસો દ્વારા રાત્રિના સમયે દિવ્યનિલભાઈ રાજયગુરૂ ઉપર જીવલેણ ઘાતક હુમલો કરતા તેમને તાત્કાલિક અસરથી રાજકોટની હોસ્પિટલમાં ખસેડવામાં આવેલ હતા અને ત્યારબાદ તેઓની તબિયત વધુ બગડતા તેમને તાત્કાલિક અસરથી અમદાવાદ સારવારમાં ખસેડેલ છે અને આ સંબંધેની રજૂઆત કરવા ગયેલા કોંગ્રેસના ઉમેદવાર ઈન્દ્રનિલભાઈ તથા પાટીદાર સમાજના આગેવાન તથા ઉમેદવાર મિતુલ દોંગા સહિતના કોંગી કાર્યકરો ઉપર હરીફ ઉમેદવાર તથા પોલીસ દ્વારા લાકડીઓ વરસાવી લોકશાહીને દબાવવા જે હીન પ્રયાસ કરવામાં આવેલ છે તેને વિસાવદર તાલુકા સમસ્ત બ્રહ્મસમાજ તથા અન્ય સમાજ દ્વારા સખત શબ્દોમાં વખોડી કાઢવામાં આવે છે અને ચૂંટણી લોકશાહી ઢબે થાય અને સ્વતંંત્ર રીતે મતદારો મતદાન કરી શકે તેના બદલે ગુંડાગીરી અને દાદાગીરી કરી સામાપક્ષને ધાકધમકીથી કે ગુંડાગીરીથી દબાવી દેવાની માનસિકતા સામે આ આવેદનપત્ર આપવામાં આવેલ છે અને ગુનેગારોને તાત્કાલિક અસરથી પકડી કડક કાર્યવાહી કરવા માગણી કરવામાં આવેલ છે.